marsh-mellow/hindi_wikipedia huggingface dataset:
ईश्वर गुप्ता सेतु या कल्याणी सेतु, हुगली और नदिया ज़िले के बीच, हुगली नदी पर निर्मित एक सेतु है। इस सेतु की कुल लम्बाई १.०४ किलोमीटर (०.६५ मील) है, जिसके पूर्वी छोर पे, पश्चिम बंगाल का कल्याणी शहर, और पशिमी छोर पर बाँसबेड़िया स्थित है। इस सेतु द्वारा, नदिया और उत्तर चौबीस परगना ज़िले के संग, बर्धमान, हुगली और बीरभूम ज़िले सड़कमार्ग द्वारा जुड़ते हैं। यह सेतु, कल्याणी गतिमार्ग द्वारा कोलकाता महानगर से जुड़ता है। यह, राष्ट्रीय राजमार्ग-३४ को राष्ट्रीय राजमार्ग-२ से जोड़ता है। इस पुल का उपयोग प्रतिदिन २००० वाहन करते हैं।

निर्माण और इतिहास
इस ३४०० फ़ीट लंबे पुल का उद्घाटन, वर्ष १९८९ में पश्चिम बंगाल के तत्कालीन मुख्यमंत्री, ज्योति बसु ने किया था। इसके निर्माण के बाद से यह, कल्याणी एक्सप्रेसवे और राष्ट्रीय राजमार्ग ३४ के बीच की मुख्य कड़ी है।:.-----15-

आघात
इस सेतु के निर्माण के २६ साल बाद, वर्ष २०१६ के दिसम्बर महीने की १७ तारीख को इस सेतु के एक गर्डर के धँस जाने के कारण इस सेतु पर वाहनों की आवजाही पर रोक लगा दी गयी थी। पुल एक एक हिस्से को मरम्मत के लिए बंद कर दिया गया था, और दोनों तरफ की ट्रैफिक एक ही हिस्से से गुज़रती थी। मरम्मत के बाद, छोटे और हल्के वाहनों के आवाजाही को अनुमति दे दी गयी, मगर भारी गाड़ियों की आवाजाही अभी भी नियन्त्रित है। तथा इस पुल की लगातार मरम्मत की जाती है।

दूसरी कल्याणी सेतु
ईश्वर गुप्ता सेतु की "उत्तर बंग की सञ्जीवनी" होने की हैसियत और इसकी खराब हालत के मद्देनज़र, पश्चिम बंगाल राजमार्ग निर्माणी प्राधिकरण ने इसके बगल में एक नई सेतु निर्मित करने की योजना तैयार की है। नवीन ससेतु का निर्माणकार्य, २०१८, में शुरू हो गया, और योजनानुसार, इस निर्माण को वर्ष २०२१ तक पूर्ण होने की बात है। यह पुल भारत का पहला तिरछे-स्तम्भ युक्त एनक्लोसेड केबल-स्टेड पुल होगा।

इन्हें भी देखें
जुबली ब्रिज
दूसरा कल्याणी सेतु
श्री गौरांग सेतु
कल्याणी
नदिया जिला

सन्दर्भ

श्रेणी:पश्चिम बंगाल में सेतु
श्रेणी:नदिया ज़िला
श्रेणी:हुगली पुल
ईश्वर प्रसन्न हजारिका एक भारतीय राजनीतिज्ञ और असामरिक सेवक हैं। वह भारतीय राष्ट्रीय कांग्रेस के सदस्य के रूप में तेजपुर निर्वाचन क्षेत्र से भारत की संसद के निचले सदन लोकसभा के लिए चुने गए थे।

दिलीप कुमार नियोग की पुस्तक "ए वॉइस फॉर असम इन पार्लियामेंट" एक सांसद के रूप में अपने कार्यकाल के दौरान हजारिका द्वारा उठाए गए भाषणों और प्रश्नों का एक संग्रह प्रस्तुत करती है।

 जीवन 
ईश्वर प्रसन्न हजारिका का जन्म १९३७ में उत्तर लखीमपुर के वकील तीर्थेश्वर हजारिका और मोक्षदा देवी के घर हुआ था। दोनों ही भारत के स्वतंत्रता संग्राम में सक्रिय थे। हजारिका ने बनारस हिंदू विश्वविद्यालय और दिल्ली स्कूल ऑफ इकोनॉमिक्स (दिल्ली विश्वविद्यालय) में अध्ययन किया, और एक असामरिक सेवक बने। उन्होने सार्वजनिक क्षेत्र के उपक्रमों से संबंधित अनेक प्रमुख पदों पर कार्य किया, जिसमें एनटीपीसी के बोर्ड के निदेशक और एमएमटीसी के अध्यक्ष और प्रबंध निदेशक के दायित्व शामिल थे।

१९९६ में, हजारिका को तेजपुर लोकसभा निर्वाचन क्षेत्र, असम से लोकसभा के सदस्य के रूप में चुना गया था।

 संदर्भ 

 बाहरी संबंध 

 भारतीय संसद की वेबसाइट में आधिकारिक जीवनी रेखाचित्र
श्रेणी:जीवित लोग
श्रेणी:1937 में जन्मे लोग
श्रेणी:११वीं लोक सभा के सदस्य
ईश्वर मंदिर भारत के कर्नाटक राज्य के हासन जिले के अरसीकेरे में स्थित 13वीं शताब्दी में निर्मित एक शिव मंदिर है। यह प्रारंभिक होयसल वास्तुकला का प्रमुख उदाहरण है। इसमें 16-बिंदुओं वाला तारा के आकार वाला गुंबददार मण्डप, एक पंचतल विमान, और शैव, वैष्णव, शाक्त और हिंदू धर्म की वैदिक कथाओं को दर्शाने वाली कलाकृति है।

ईश्वर मंदिर अरसीकेरे में कई हिंदू मंदिरों के परिसरों में से एक था। किन्तु इसमें से अधिकांश मन्दिरों और उनकी कलाकृतियों को 14वीं शताब्दी में या उसके बाद आक्रान्ताओं द्वारा नष्ट कर दिया गया था। ईश्वर मंदिर के साथ, एक सरल और अधिक क्षतिग्रस्त दोहरा मंदिर (शिवालय) बचा हुआ है और वर्तमान परिसर के भीतर ईश्वर मंदिर के सटे उत्तर दिशा में है। इस दोहरे मंदिर में लाल पत्थर के स्तंभ हैं। ईश्वर मंदिर के दक्षिण-पश्चिम में लगभग 200 मीटर की दूरी पर सहस्रकूट जिनालय है-जो जैन धर्म का एक खंडहर और विनष्ट स्मारक है।

भारतीय पुरातत्व सर्वेक्षण ईश्वर मंदिर को राष्ट्रीय महत्व के स्मारक के रूप में संरक्षित कर रहा है।

सन्दर्भ

श्रेणी:विकिडेटा पर उपलब्ध निर्देशांक
320। महाकाव्य ईश्वर विलास।
:..20080521181832:..

 जयपुर पर इतिहास-सामग्री का ग्रन्थ 

ईश्वरविलास महाकाव्य  संस्कृत और ब्रजभाषा के महाकवि श्रीकृष्णभट्ट कविकलानिधि द्वारा कविता-शैली में जयपुर और यहाँ के राजपुरुषों के बारे में लिखा इतिहास-ग्रंथ है। इसकी मूल पांडुलिपि सिटी पैलेस (चन्द्रमहल) जयपुर के पोथीखाना में है। १९५८ में इसे 'राजस्थान प्राच्यविद्या प्रतिष्ठान' जोधपुर ने भट्ट मथुरानाथ शास्त्री की भूमिका, सम्पादन, संशोधन एवं विलासिनी टीका सहित प्रकाशित किया था।
'ईश्वरविलास महाकाव्य का दूसरा संस्करण 2006 में छपा।

 ईश्वरविलास महाकाव्य और  कल्कि का प्राचीन मन्दिर 

जयपुर की बड़ी चौपड़ से आमेर की ओर जानेवाली सड़क सिरेड्योढ़ी बाज़ार में (हवामहल के लगभग सामने) कल्कि अवतार का एक प्राचीन मन्दिर अवस्थित है। जयपुर के संस्थापक सवाई जयसिंह ने पुराणों में वर्णित कथा के आधार पर कल्कि अवतार के मन्दिर का निर्माण सन् 1739 ई. में दक्षिणायन शिखर-शैली में कराया था। प्रख्यात संस्कृत विद्वान देवर्षि कलानाथ शास्त्री के अनुसार, "सवाई जयसिंह संसार के ऐसे पहले महाराजा रहे हैं, जिन्होंने जिस देवता का अभी तक अवतार हुआ ही नहीं, उसके बारे में पूर्व-कल्पना कर कल्कि की मूर्ति बनवा कर एक अलग मन्दिर में स्थापित करायी। सवाई जयसिंह के समकालीन कवि श्रीकृष्ण भट्ट कलानिधि ने अपने ईश्वर विलास काव्यग्रन्थ में मन्दिर के निर्माण और औचित्य का वर्णन किया है।." तद्नुसार ऐसा उल्लेख है कि सवाई जयसिंह ने अपने पौत्र कल्कि प्रसाद (सवाई ईश्वरीसिंह के पुत्र) जिसकी असमय में ही मृत्यु हो गई थी, की स्मृति में यह मन्दिर स्थापित कराया था। यहाँ संगमरमर पर एक बहुत आकर्षक श्वेत अश्व की प्रतिमा उत्कीर्ण है जो भविष्य के अवतार कल्कि का वाहन माना गया है। अश्व के चबूतरे पर लगे बोर्ड पर ये रोचक इबारत अंकित है- अश्व श्री कल्कि महाराज- मान्यता- अश्व के बाएँ पैर में जो गड्ढा सा (घाव) है, जो स्वतः भर रहा है, उसके पूरा भरने पर ही कल्कि भगवान प्रकट होंगे।

 सन्दर्भ 

 बाहरी कड़ियाँ

श्रेणी:ऐतिहासिक जीवनियाँ
श्रेणी:संस्कृत ग्रन्थ
श्रेणी:संस्कृत साहित्य
श्रेणी:संस्कृत महाकाव्य
श्रेणी:संस्कृत
श्रेणी:इतिहास
श्रेणी:इतिहास पुस्तक
ईश्वर साक्षी 2009 में बनी हिन्दी भाषा की धार्मिक फ़िल्म है। इसका निर्देशन सुनील आर.प्रसाद ने और निर्माण विक्रांत राय ने किया।

 संक्षेप 

 मुख्य कलाकार 
 संदीप बनसाली  भगवान विष्णु
 चंदन मदान  माधव (भगवान विष्णु का भकत)
 अंकिता श्रीवास्तव  ज्योति
 रंजीव वर्मा  रशिकलाल 
 एस. एम. ज़हीर  सेठ हरिदास
 किशन मानव - पंडित
 इक़बाल शेख -सरपंच

 संगीत 

सन्दर्भ

 बाहरी कड़ियाँ 
 ईश्वर साक्षी देखे हॉटस्टार पर
 

श्रेणी:भारतीय फ़िल्म
श्रेणी:2009 में बनी हिन्दी फ़िल्म
ईश्वर साहू (जन्म 1981) एक भारतीय राजनीतिज्ञ, रिक्शा चालक और मजदूर हैं जो साजा विधानसभा क्षेत्र से निर्वाचित छत्तीसगढ़ विधान सभा के सदस्य के रूप में कार्यरत हैं । वह भारतीय जनता पार्टी, छत्तीसगढ़ के सदस्य हैं ।

 संदर्भ
ईश्वरकृष्ण एक प्रसिद्ध सांख्य दर्शनकार थे। इनका काल विवादग्रस्त है। डॉ॰ तकाकुसू के अनुसार उनका समय ४५० ई. के लगभग और डॉ॰ वि. स्मिथ के अनुसार २४० ई. के आसपास होना चाहिए। यह प्राय: निश्चित है कि वे बौद्ध दार्शनिक वसुबंधु के गुरु के समकालीन एवं प्रतिपक्षी थे। ईश्वरकृष्णकृत 'कारिका' सांख्य दर्शन पर उपलब्ध सर्वाधिक प्राचीन एवं लोकप्रिय ग्रंथ है।

'कारिका' में ईश्वरकृष्ण अपने को क्रमश: आसुरि एवं पंचशिखा के द्वारा सांख्य दर्शन के प्रवर्त्तक कपिल का शिष्य बताते हैं। वह मूलत: अनीश्वरवादी हैं। उनके अनुसार आध्यात्मिक, आधिदैविक, आधिभौतिक दु:खों से उनके निराकरण के उपायों की खोज आरंभ होती है। प्रत्यक्ष, अनुमान एवं शब्द यथार्थ ज्ञान के स्रोत हैं। इन ज्ञानस्रोतों से 'प्रकृति' और 'पुरुष' की नित्यता एवं मूलत्व सिद्ध होता है। मूल 'प्रकृति' की सूक्ष्मता से उसका प्रत्येक ज्ञान असंभव है, किंतु अपनी 'विकृति' (परिणाम) महत् आदि के रूप में वह बोधगमय है। 'परिणाम', चूँकि उत्पन्न होता है, अनित्य, असम तथा गतियुक्त है, ईश्वरकृष्ण के अनुसार सुख-दु:ख-मोह का स्वभाव 'प्रकृति' का है, पुरुष का नहीं। अत: मोक्ष 'प्रकृति विकृति' का होता है, पुरुष का नहीं। सत्व, रज तथा त्रिगुण प्रकृति के हैं और क्रमश: सात्विकता, क्रिया तथा जड़ता के कारण। इन गुणों का कार्य दीपक की तरह मोक्ष का मार्ग प्रशस्त करना है। ईश्वरकृष्ण 'पुरुष' को अचेतन प्रकृति का 'विपर्यय' बताते हैं, अत: 'पुरुष', 'प्रकृति' की अचेतन क्रियाओं का चेतन द्रष्टा (साक्षी) है, कर्ता नहीं। 'पुरुष' का अस्तित्व शरीरसंघात के परार्थत्व, अधिष्ठान और मोक्ष प्रकृति से सिद्ध है। साथ ही, जन्म मरण एवं उपकरणों के असाम्य और एक साथ प्रकृति के अभाव से 'पुरुष' का अनेकत्व भी सिद्ध है। सारांश में, पुरुष की सांसारिक अवस्था प्रकृति की क्रियाओं के प्रति उसकी मोहदृष्टि तथा 'कैवल्य' (मोक्ष) की अवस्था प्रकृति से 'निवृत्ति' या प्रकृति के स्व-स्वरूप का पृथकत्व ज्ञान है।

 सन्दर्भ ग्रन्थ 
 ईश्वरकृष्ण : 'सांख्यकारिका'; 'कारिका' पर वाचस्पति मिश्र की टीका; 
 जे.एन. मुकर्जी : सांख्य ऑर द थियरी ऑव रियलिटी;
 ई.एच. जान्स्टन : अर्ली सांख्य; 
 एस.सी. बनर्जी : द सांख्य फ़िलासफ़ी;
 रिचर्ड ग्रेस : द सांख्य फ़िलॉसफ़ी

 बाहरी कड़ियाँ
   

श्रेणी:भारतीय दार्शनिक
श्रेणी:भारतीय दर्शन
ईश्वरगंज उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह  मय़मनसिंह विभाग के  जमालपुर ज़िले का एक उपजिला है। इसमें, ज़िला सदर समेत, कुल 7 उपज़िले हैं। यह बांग्लादेश की राजधानी ढाका से उत्तर की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।

जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषायी समानता के कारण, कई लोग सीमित मात्रा में हिंदुस्तानी(हिंदीउर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१ के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति
ईश्वरगंज उपजिला बांग्लादेश के उत्तरी सीमा से सटे,  मयमनसिंह विभाग के  जमालपुर जिले  में स्थित है।

इन्हें भी देखें
बांग्लादेश के उपजिले
बांग्लादेश का प्रशासनिक भूगोल
 मयमनसिंह विभाग

सन्दर्भ

बाहरी कड़ियाँ
उपज़िलों की सूची (पीडीएफ) (अंग्रेज़ी)
जिलानुसार उपज़िलों की सूचि-लोकल गवर्नमेंट इंजीनियरिंग डिपार्टमेंट, बांग्लादेश
:.20489. (पीडीएफ)

 श्रेणी:मयमनसिंह विभाग के उपजिले
श्रेणी:बांग्लादेश के उपजिले
ईश्वरचन्द्रगुप्त (; मार्च 1812  23 जनवरी 1859) भारत के एक प्रसिद्ध बांग्ला कवि एवं लेखक थे। उनका जन्म कंचनपारा में हुआ था जो बंगाल के उत्तरी २४ परगना जिला में है।

सन्दर्भ

श्रेणी:बांग्ला कवि
ईश्वरदी उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह  राजशाही विभाग के  पाबना ज़िले का एक उपजिला है, जिसमें, ज़िला सदर समेत, कुल 10 उपज़िले हैं, और मुख्यालय  पाबना सदर उपज़िला है। यह बांग्लादेश की राजधानी ढाका से पश्चिम की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है। 

जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषायी समानता के कारण, कई लोग सीमित मात्रा में हिंदुस्तानी(हिंदीउर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है।  राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२ है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती
ईश्वरदी उपजिला बांग्लादेश के पूर्वी भाग में,  राजशाही विभाग के  पाबना जिले  में स्थित है।

इन्हें भी देखें
बांग्लादेश के उपजिले
बांग्लादेश का प्रशासनिक भूगोल
राजशाही विभाग
उपज़िला निर्वाहि अधिकारी

सन्दर्भ

बाहरी कड़ियाँ
उपज़िलों की सूची (पीडीएफ) (अंग्रेज़ी)
जिलानुसार उपज़िलों की सूचि-लोकल गवर्नमेंट इंजीनियरिंग डिपार्टमेंट, बांग्लादेश
:.20489. (पीडीएफ)

 श्रेणी:राजशाही विभाग के उपजिले
श्रेणी:बांग्लादेश के उपजिले
ईश्वरपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है। 
300आन्ध्रप्रदेश के जिले

बाहरी कड़ियाँ

 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:अनंतपुर जिला
ईश्वरपुर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:इलाहाबाद जिला के गाँव
श्रेणी:प्रयागराज जिले के गॉंव
ईश्वरपुर  भारतीय राज्य छत्तीसगढ़ के रायगढ़ जिले के लैंलूगा मण्डल का एक गाँव है। 

 बाहरी कड़ियाँ 
 छत्तीसगढ़
 सांस्कृतिक छत्तीसगढ
 जनजातियां
 कला
 खेल
 गोठ
 सतनाम पंथ
 छत्तीसगढ़ की विभूतियाँ

श्रेणी:रायगढ़ जिला, छत्तीसगढ़
नियम, योग के आठ अंगों में से एक है और ईश्वरप्रणिधान पाँच नियमों में से एक है। ईश्वरप्रणिधान का अर्थ है - ईश्वर में भक्तिपूर्वक सब कर्मों का समर्पण करना। 

श्रेणी:योग
ईश्वरभाई रमनभाई परमार (जन्म १ मार्च १९७१) एक भारतीय राजनीतिज्ञ तथा वर्तमान गुजरात सरकार में सामाजिक न्याय, पिछड़ा वर्ग विकास मंत्री हैं वे सुरत के बारडोली विधानसभा क्षैत्र से विधायक हैं तथा भारतीय जनता पार्टी के राजनेता हैं वे २०१२ और २०१७ के विधानसभा चुनाव में चुने गए। 

सन्दर्भ

श्रेणी:जीवित लोग
श्रेणी:भारतीय जनता पार्टी के राजनीतिज्ञ
श्रेणी:गुजरात के राजनीतिज्ञ
श्रेणी:1971 में जन्मे लोग
ईश्वरवादविरोध (कभी-कभी ईश्वरवाद-विरोध) आस्तिकता का सक्रिय विरोध है। इस शब्द के व्यापक प्रयोग रहें हैं। धर्मनिरपेक्ष प्रसंगों में, इसका सन्दर्भ संगठित धर्म के या किसी देव में आस्था के प्रत्यक्ष विरोध से हैं, जबकि, ईश्वरवादी प्रसंग में, कभी-कभी इसका सन्दर्भ किसी विशिष्ट भगवन या भगवानों के विरोध से हैं।

श्रेणी:धर्मविरोध
 
श्रेणी:नास्तिकता
श्रेणी:धर्म की समालोचना
सोरेन किर्केगार्द, गैब्रियल मार्शल आदि द्वारा प्रवर्तित अस्तित्ववाद की ईश्वरवादी धारा के केन्द्र में ईश्वर है। इनके अनुसार संसार में निरर्थक जीवन को सार्थक व सारपूर्ण बनाने के लिये निष्ठा तथा ईश्वर में आस्था अनिवार्य है।  इस वर्ग के संदर्भ में रामस्वरूप चतुर्वेदी लिखते हैं कि'यह वर्ग मानव-जीवनको ईश्वर से संयुक्त करके उसे उसका वास्तविक मूल्य देना चाहता है। सोरेन किर्केगार्द, गैब्रियल मार्शल आदि इसके विचारकों में हैं।

श्रेणी:पाश्चात्य दर्शन
सवाई जयसिंह के समकालीन, बूंदी और जयपुर के राजदरबारों से सम्मानित, आन्ध्र-तैलंग-भट्ट, संस्कृत और ब्रजभाषा के महाकवि, श्रीकृष्णभट्ट कवि कलानिधि :..046058040058004950583047058043040490580490495045040495042040480404704 द्वारा रचित, राजस्थान प्राच्य विद्या प्रतिष्ठान जोधपुर द्वारा प्रकाशित 'ईश्वरविलास' महाकाव्य , , . (2012). संस्कृतविद्वत्परिचायिका     .  , :   .  978-93-8611-185-2.   25, 2013जयपुर के इतिहास पर एकाग्र एक असाधारण इतिहास काव्यग्रंथ2.  है। विश्व भर के संस्कृत-समाज  में समादृत इस ग्रन्थ को पुनः कलानाथ शास्त्री के अकादमिक-सहयोग से हिंदी अनुवाद सहित 2006 में डॉ. रमाकांत पाण्डेय ने जगदीश संस्कृत पुस्तकालय, जयपुर से पुनर्प्रकाशित किया है । 
 सन्दर्भ 

 बाहरी कड़ियाँ

इस ग्रन्थ का उल्लेख अधिसंख्य किताबों में आता रहता है पर संक्षेप में इसकी महता जानने के लिए  लिए देखें :
 
 भट्ट मथुरानाथ शास्त्री

 कलानाथ शास्त्री































श्रेणी:संस्कृत ग्रन्थ
ईश्वरसेन आभीर राजवंश के संस्थापक थे और उन्होंने एक संवत की शुरुआत की जो बाद में कलचुरि-चेदि संवत के नाम से जाना गया। ऐसा प्रतीत होता है कि ईश्वरसेन और उनके वंशजों ने गुजरात, कोंकण और पश्चिमी महाराष्ट्र सहित एक बड़े क्षेत्र पर शासन किया था। उन्होने 'राजन' की उपाधि गृहण की तथा भारतीय काल गणना संवत भी उनके नाम पर शुरू की गयी थी। उनके बाद उनकी नौ पीढ़िया सत्तारूढ़ रही। आभीर राजाओं की इस पीढ़ी ने 167 वर्षों तक शासन किया, जब तक कि उनमें से अंतिम को 415 ई.पू. में उनके त्रैकुटका सामंत द्वारा अपदस्थ नहीं कर दिया गया। आम तौर पर यह माना जाता है कि त्रिकुटक आभीर का एक अलग राजवंश थे, और इसलिए उन्हें कभी-कभी आभीर-त्रैकुटिका भी कहा जाता है। इंद्रदत्त, दाहरसेन और व्याघ्रसेन इस राजवंश के प्रसिद्ध राजा थे। त्रिकुटक अपनी वैष्णव आस्था के लिए जाने जाते थे, जो खुद को हैहय शाखा के यादव होने का दावा करते थे और दाहरसेन ने अश्वमेध यज्ञ भी किया था अभीर युग ईश्वरसेन द्वारा 249 ई. में शुरू किया गया था, जो उनके साथ जारी रहा और इसे अभीर-त्रैकुटिका युग कहा गया। इस युग को बाद में कलचुरि राजवंश द्वारा जारी रखा गया, इसे कलचुरी युग और बाद में कलचुरी-चेदि युग कहा गया। पाँच त्रिकुटा राजाओं के शासन के बाद, वे केंद्रीय प्रांतों में चले गए और हैहय (चेदि) और कलचुरी नाम धारण कर लिया। इतिहासकार इस पूरे युग को आभीर-त्रैकुटिक-कलचुरी-चेदि युग कहते हैं।

पुरालेखन
महाराष्ट्र के विभिन्न भागों में आभीर शासन के अधीन कई राजाओं ने राज किया। ऐसे ही ईश्वरसेन द्वारा स्थापित एक राजवंश का उल्लेख अजंता की गुफा  के एक अभिलेख मे है, श्लोक 10 मे अशमक।  : --40

 चेदी-कलचुरी संवत
कलचूरी का शाही प्रतीक

वी.वी. मिराशी के अनुसार, आभीर ईश्वरसेन ने तीसरी शताब्दी के मध्य में आभीर साम्राज्य की स्थापना की और 248-249 ई. में एक युग की शुरुआत की, जिसे बाद में चेदि-कलचुरी युग के नाम से जाना गया।

मुद्रा शास्त्र
ईश्वरसेन के सिक्के सौराष्ट्र व दक्षिण राजपूताना में ही पाये गए हैं जिन पर उसके शासन काल के प्रथम व द्वितीय वर्ष ही अंकित हैं।   - ,  1

मनुदेवी मंदिर

1200  में अहीर राजा ईश्वरसेन ने सतपुड़ा मनुदेवी मंदिर की स्थापना की जो कि एक हेमान्दपंथी मंदिर है।

इन्हें भी देखे
आभीर राजवंश
 अहीर
 महाराष्ट्र

संदर्भ 

श्रेणी:आभीर राजवंश 
श्रेणी:अहीर
श्रेणी:अहीर इतिहास
श्रेणी:अहीर (आभीर) राजवंश
ईश्वरी प्रसाद शर्मा, हिन्दी के प्रसिद्ध साहित्यिकार-पत्रकार थे। उन्होने दर्जनों पत्रों का संपादन किया। इनमें 'धर्माभ्युदय: आगरा, 'पाटलिपुत्र: पटना, 'मनोरंजन: आरा, 'लक्ष्मी: गया, 'श्रीविद्या और 'हिन्दू पंच: कोलकात्ता प्रमुख है। 

बिहार के आरा शहर में १८९३ में जन्में श्री शर्मा ने जीवन के अंतिम क्षण तक पत्रकारिता से जुडे रहे। आरा के कायस्थ जुबली काॅलेज से शिक्षा प्रारम्भ करने के बाद वे उच्च शिक्षा के लिए काशी हिन्दू विश्वविद्यालय गए। लेकिन बीमारी की वजह से बीच में ही पढ़ाई छोड़ कर आरा वापस आ गये और बाद में शिक्षक के रूप में सक्रिय हो गये। १९०६ से उन्होंने लेख लिखना शुरू किया। उनका लेख 'भारत जीवन' में छपा जिससे प्रेरित होकर वे १९१२ में आरा से मनोरंजन हिन्दी मासिक निकाला जो थोडे ही दिनों में लोकप्रिय हो गया। बाद में वे पटना से छपने वाले 'पाटलिपुत्र पत्र के संपादक बने। उसके बाद गया से प्रकाशित 'लक्ष्मी और 'श्रीविद्या के संपादक बन गये। शर्मा जी ने पटना से छपने वाले 'शिक्षा और आगरा से प्रकाशित होने वाले त्रैमासिक पत्र 'धर्माभ्युदय का संपादन किया। बाद में वे कोलकत्ता से छपने वाले 'हिन्दू पंच का संपादन किया और अंतिम दम तक संपादन करते रहे। 

शर्मा जी एक बेहतर पत्रकार के साथ साथ विषयों पर पकड़ रखने वाले प्रतिभाशाली लेखक भी थे। उन्होंने कई पुस्तकें भी लिखी है। २२ जुलाई १९२७ को बीमारी की वजह से निधन हो गया।

श्रेणी:पत्रकारिता
श्रेणी:हिन्दी साहित्यकार
श्रेणी:हिन्दी
श्रेणी:भारतीय पत्रकार
ईश्वरी प्रसाद  को भारत सरकार द्वारा सन १९८४ में साहित्य एवं शिक्षा के क्षेत्र में पद्म भूषण से सम्मानित किया गया था। ये उत्तर प्रदेश राज्य से हैं। 

श्रेणी:१९८४ पद्म भूषण
ईश्वरीया () भारत देश में गुजरात प्रान्त के सौराष्ट्र विस्तार में अमरेली जिले के ११ तहसील में से एक अमरेली तहसील का महत्वपूर्ण गाँव है।अमरेली जिला पंचायत जालस्थल ईश्वरीया गाँव के लोगों का मुख्य व्यवसाय खेती, खेतमजूरी, पशुपालन और रत्नकला कारीगरी है। यहाँ पे गेहूँ, मुहफली, तल, अनाज, कठोल, सब्जी इत्यादी की खेती होती है। गाँव में विद्यालय, पंचायत घर जैसी सुविधाएँ है। गाँव से सबसे नजदीकी शहर अमरेली है।

बाहरी कड़ियाँ
 अमरेली तहसील की माहिती
 अमरेली जिला पंचायत का जालस्थल
 गुजरात सरकीर के पोर्टल पर अमरेली
 अमरेली पुलिस जालस्थल
इन्हें भी देखें
ईश्वरैक्यवाद या एकैकईश्वरवाद () एक ईसाई धार्मिक आन्दोलन है जो यह मानता है कि ईश्वर एक ही है। यह विचारधारा, त्रिरूपेश्वरवाद () से बिलकुल भिन्न है जो मानता है कि ईश्वर तीन व्यक्ति हैं जो एक ही जीव में एक साथ अस्तित्वमान होते हैं।

श्रेणी:ईसाई धर्म
ईश्वर चन्द्र शुक्ल,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के सिद्धार्थनगर जिले के नौगढ़ विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश 15वीं विधान सभा के सदस्य
श्रेणी:नौगढ़ के विधायक
ईश्वर शरण,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के गोंडा जिले के 164 - गोंडा विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की चौथी विधान सभा के सदस्य
श्रेणी:164 - गोंडा के विधायक
श्रेणी:गोंडा के विधायक
श्रेणी:कांग्रेस के विधायक
ईश्वर शरन,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के गोंडा जिले के 166 - गोंडा (पूर्व) विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की तीसरी विधान सभा के सदस्य
श्रेणी:166 - गोंडा (पूर्व) के विधायक
श्रेणी:गोंडा के विधायक
श्रेणी:कांग्रेस के विधायक
ईषा रोहित (जन्म 1 अगस्त 1998) एक इमरती क्रिकेटर हैं। जुलाई 2018 में, उन्हें 2018 आईसीसी महिला विश्व ट्वेंटी-20 क्वालीफायर टूर्नामेंट के लिए संयुक्त अरब अमीरात के दस्ते में नामित किया गया था।

 सन्दर्भ 

श्रेणी:क्रिकेट खिलाड़ी
, 1485

ईसप ( ६२० ईसा पूर्व  ५६४ ईसा पूर्व ) प्राचीन एथेंस के कहानीकार थे। ये कई कहनियों के रचनाकार माने जाते हैं। इन कहनियों को एसोप की कहनिया या अंग्रेजी में ईसप फब्लेस (' ) के नाम से जाना जाता हैं

ईसप जनप्रिय नीतिकथाकार। इनकी कथाओं के पात्र मनुष्य की अपेक्षा पशु पक्षी अधिक हैं। इस प्रकार की कथाओं को "बीस्ट फ़ेबुल्स" कहा जाता है। परंतु ईसप नाम का कोई व्यक्ति कभी था, इस विषय में बहुत कुछ संदेह है। तथापि होरोदोतस एवं कतिपय अन्य लेखकों के साक्ष्य के अनुसार ईसप के जीवन की कथा इस प्रकार की थी : ई.पू. छठी शताब्दी के मध्य में ईसप सामाँस द्वीप के निवासी इयाद्मन् के दास थे, परंतु वे विदेशी दास जिनके विषय में यह निश्चित पता नहीं था कि फ्रयाके, फ्रिगिया अथवा इथियोपिया देशों में से उनका जन्म कहाँ हुआ था। वे अत्यंत कुरूप थे। देल्फी में उन पर देवमंदिर के स्वर्णचषक की चोरी का आरोप लगाया गया और उनकी पर्वतशिखर से धक्का देकर मृत्युदंड दिया गया। पर प्रो॰ गिल्बर्ट मरे को इस कथा पर विश्वास नहीं है।

जो कथाएँ ईसप के नाम से प्रचलित हैं उनका वर्तमान रूप उतना पुराना नहीं है जितना उपर्युक्त कथा के अनुसार होना चाहिए। पाँचवीं शताब्दी ई.पू. से ईसप और उनकी कथाओं की चर्चा चल पड़ी थी। आरिस्तोफ़ानिज़, ज़ेनोफ़न्, प्लेटो और अरस्तू की रचनाओं में इसके संकेत मिलते हैं। सुकरात ने अपने अंतिम समय में कुछ कथाओं को पद्यबद्ध किया था, ऐसा भी कहा जाता है। पर वास्तविकता यह है कि ईसवी सन् के पूर्व इन कथाओं के जो संकलन हुए थे वे अब उपलब्ध नहीं होते। इस समय जो प्राचीनतम संकलन उपलब्ध हुए थे वे फ़ेद्रुस और आवियनुस द्वारा लातीनी भाषा में तथा बाब्रियस द्वारा ग्रीक भाषा में प्रस्तुत किए गए थे। ये सभी लेखक ईसवी सन् के आरंभ के पश्चात् हुए हैं। इसके पश्चात् इन कथाओं का अनुवाद यूरोप की आधुनिक भाषाओं में होने लगा। इन अनुवादों में ज्याँ द ला.फ़ौताई का पद्यबद्ध फ्रेंच अनुवाद अतयधिक प्रसिद्ध है।

आधुनिक समय में ईसप की कहानियों के दो संग्रह फ्रांस और जर्मनी में मूल ग्रीक रूप में प्रकाशित हुए हैं। इनमें से ऐमोल शाँब्री (पेरिस, 1927) संस्करण में 358 कथाएँ हैं तथा टायब्नर की ग्रीक ग्रंथमाला में प्रकाशित हाल्म के संस्करण में 426। ग्रीक संस्करण शनै:-शनै: परिवर्धित होकर इस रूप को प्राप्त हुए हैं।

ईसप की कथाएँ पंचतंत्र की कथाओं के समान मनोरंजन के साथ नीति और व्यवहारकुशलता की शिक्षा देती हैं। यत्रतत्र इनमें हास-परिहास का भी पुट पाया जाता है। जातक कथाओं के साथ भी इनका पर्याप्त साम्य पाया जाता है। कुछ लेखक भारतीय कथाओं को ही ईसप की कथाओं का आधार मानते हैं, अन्य आलोचक इस मत को नहीं मानते। ईसप की कथाओं का अनुवाद हिंदी, संस्कृत एवं अन्य भारतीय भाषाओं में भी हो चुका है।

 बाहरी कड़ियाँ 
 '      ,  ,    .
 '   . .    .
 '        
 '   ,     
 .    ,      
 .  600  ,      ; 
      
    '   
      
 
        
         

श्रेणी:कथाकार
श्रेणी:यूनान